અશોકભાઇએ મારા નામજોગ પ્રતિભાવ આપ્યો છે, જેના પર મારૂં કદાચ ધ્યાન નહોતું ગયું. ધર્મને હું નૈતિકતા માનું છું, જે વ્યક્તિએ વ્યક્તિ પ્રત્યે દાખવવાની છે. આનો સરવાળો કરતાં સમાજ પ્રત્યેની સામાજિકતા બને છે. આમાં આપણે કોઈ પ્રકારની આસ્થા ધરાવીએ છીએ કે નહીં એને કશો સંબંધ નથી. એટલે ધર્મને આપણે પ્રચલિત અર્થમાં લઈએ તો એવી ચિંતા થાય કે અધર્મ પ્રવેશી જશે તો શું થશે! પણ એનો અર્થ એ પણ થશે કે ધર્મ જ નૈતિકતા છે, ખરેખર રોજિંદા વ્યવહારમાં સાદી સીધી નૈતિકતાની જરૂર છે કે આજે હું કોઈનું સમજી વિચારીને નુકસાન નહીં કરૂં. આને જે નામ આપવું હોય તે આપો. માત્ર પ્રોબ્લેમ એ છે કે ધર્મ શબ્દ એટલો રૂઢ થઈ ગયો છે કે એનીપાછળ ગુરુઓ, અને અંધવિશ્વાસો પણ દિલમાં ઘુસવાનો રસ્તો લેતા હોય છે.